
REFERAT
privind aprobarea contractului de asociere dintre Municipiul Timişoara şi 

Clubul Sportiv Baschet Club Danzio Timisoara
         Prin Adresa nr. SC2009-030254/07.12.2009 Clubul Sportiv Baschet Club Danzio

Timisoara solicită realizarea unui parteneriat prin asocierea între clubul sportiv si Municipiul Timişoara, în vederea finanţării şi realizării în comun a actiunilor sportive cuprinse in calendarul competitional al echipei. 
           Conform Proceselor verbale cu nr. SC2010-2807/10.02.2010 si SC 2010 – 6166 /

17.03.2010,Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL 516/25.11.2008, a analizat solicitarea clubului sportiv, pentru  echipa de baschet feminin Baschet Club Danzio Timisoara, care a promovat in anul 2009 in prima liga Divizia A, respectiv obiectivele propuse in anii  2010-2011, si a propus contributia pe anul 2010.
Obiectivul principal urmarit in constructia echipei este de a oferi jucatoarelor tinere de perspectiva, continuarea practicarii baschetului de performanta si dupa terminarea junioratului, fara a se transfera la alte echipe in tara.Dupa primul an, echipa a reusit promovarea, fiind bazata pe un schelet de baza de junioare foarte valoroase, componente ale loturilor nationale de baschet, impreuna cu cateva senioare. 
Obiectivele echipei tin de actuala structura a lotului, si au fost esalonate pe mai multi ani, pentru consolidarea unei echipe de prima liga:

- pentru editia 2009- 2010: locul 12 , cu obiectiv mentinerea in Divizia A;

- pentru turul editiei 2010-2011: minim ocuparea unui loc 8-10 in clasament; maximal poate obtine locul 8, cu accederea in play-off din retur;

- pentru editia 2011-2012: ocuparea unui loc 6-8 in clasament, calificabil in play-off ;

- realizarea de protocoale de colaborare cu cluburile locale de juniori din Municipiul Timisoara, in vederea promovarii in cadrul echipei de jucatoare tinere, din cadrul acestora.

În urma analizei, Comisia de evaluare si analiza a performantelor sportive obţinute de echipele asociate cu Municipiul Timişoara a propus aprobarea unui parteneriat cu echipa de baschet, prin asociere cu Clubul Sportiv BC Danzio.
Avand in vedere cele mai sus mentionate propunem aprobarea asocierii dintre Municipiul Timisoara si C.S.BC Danzio, pentru o perioada de 2 ani, pana la data de 31.12.2011 si stabilirea contributiei Municipiului Timisoara , incepand cu anul 2010 la suma de 100.000lei, pentru fiecare an. Contribuţia Municipiului Timişoara se va rediscuta anual în funcţie de performanţele obţinute si de resursele bugetare existente
Derularea asocierii se va face in urmatoarele conditii:

1 Prezenta asociere are ca obiect finantarea si realizarea in comun, de catre partile contractante, a actiunii de promovare si dezvoltare a activitatii sportive, prin asigurarea conditiilor organizatorice si materiale de practicare a jocului de baschet la nivel de performanta in Municipiul Timisoara, precum si promovarea imaginii municipiului Timisoara, in plan national si international
2. Municipiul Timişoara contribuie în cadrul asocierii, cu următoarele:
2.1. Asigura accesul si folosinta gratuita a obiectivelor cu destinatie sportiva (sali de sport) aflate in proprietate sau administrare, la antrenamentele si competitiile echipei, in limita programului disponibil .

2.2. Contribuie financiar , in conditiile legii, cu suma de 100.000 lei pe an bugetar, de la bugetul local, din cap.67.02. "Cultură, recreere şi religie" (67.02.05.’’Servicii recreative şi sportive’’), pentru activitatea sportiva a echipei de baschet feminin.

Contributia financiara se efectueaza pentru calendarul competitional al echipei Baschet Club Danzio Municipal , returul editiei 2009-2010 si turul editiei 2010- 2011.

Derularea contractului privind plata contributiei va fi realizata in 2 etape, cu plati in transe, astfel ca pana la finele editiei 2009-2010 a calendarului competitional, pana la data de 30.06.2010, in functie de resursele bugetare disponibile, se va acorda o suma in cuantum de maxim 50% din valoarea anuala a contributiei financiare. Suma acordata este corespunzatoare bugetului necesar acoperirii cheltuielilor din aceasta prima etapa.
3. Clubul Sportiv BC Danzio contribuie in cadrul asocierii, cu urmatoarele:

1. administreaza sumele alocate de la bugetul local pentru acoperirea in mod exclusiv a cheltuielilor echipei BC Danzio Municipal, conform prevederilor HG nr.1447/2007, a altor prevederi legale, si numai in scopul pentru care a fost incheiata prezenta asociere ;
2. asigura acoperirea tuturor cheltuielilor, cu exceptia celor acoperite din bugetul local prin alocarea sumei prevazute la art.3,pct.2.(1)., necesare asigurarii conditiilor organizatorice si materiale pentru desfasurarea pregatirii sportive optime a echipei si participarea la competitiile sportive din calendarul competitional de baschet, in care echipa este calificata;
3. acorda la toate competitiile acces gratuit, tuturor persoanelor, cu exceptia actiunilor caritabile ;
4. va folosi denumirea de Baschet Club Municipal Danzio Timisoara;
5. promoveaza imaginea municipiului Timisoara si a Consiliului Local al Municipiului Timisoara prin inscriptionarea vizibila  pe fata sau spatele tricoului de joc, a insemnelor acestora, respectiv pe toate materialele promoţionale aferente competiţiei şi evenimentele media;

6. participa la actiunile organizate de consiliul local la care este invitat, prin actiuni sportive demonstrative ;

7.prezinta la începutul fiecărui an competiţional, calendarul competiţional şi  întocmeste împreună cu Serviciul Administrare Baze Sportive programul de folosire a obiectivelor sportive încredinţate ;

8. reprogrameaza antrenamentele sau meciurile la solicitarea Primăriei Municipiului Timişoara în cazurile în care aceasta organizează acţiuni de interes pentru comunitate sau cu ocazia unor lucrări de reparaţii curente la obiectivele sportive ;
9. respecta Regulamentul de Ordine şi Funcţionare al obiectivelor sportive;

10. are obligatia realizarii pe durata asocierii a obiectivelor de performanta sportiva asumate. In anul 2010 clubul va obtine :
a).- pentru editia 2009- 2010: locul 12 , cu obiectiv mentinerea in Divizia A;

b).- pentru turul editiei 2010-2011: minim ocuparea unui loc 8-10 in clasament; maximal locul 8 cu accederea in play-off din retur;
11. prin atitudinea, comportamentul si manifestarile lor, conducatorii, sportivii si angajatii Clubului Sportiv BC DanzioMunicipal, vor promova un climat de fair-play si nu vor afecta imaginea Municipiului Timisoara.

12. (1)La sfarsitul primei etape a calendarului competitional, C.S.BC Danzio Municipal va prezenta situatia rezultatelor sportive obtinute, iar Directia Comunicare va intocmi Raportul de evaluare privind realizarea obiectivelor sportive pentru editia 2009-2010, pe care il va inainta Comisiei de evaluare si analiza a contractelor de asociere, numita prin HCL nr.516/2008. 

       (2)Neindeplinirea obiectivelor de performanta sportiva cuprinse la art.4.,pct.10., duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate, conform pct.2.2.Dovada cheltuirii acestor sume in scopurile mai sus mentionate, se va face cu acte justificative puse la dispozitia  Municipiului Timisoara.
4. Cap.Clauze speciale va cuprinde urmatoarele :

4.1.(1)Activitatea financiară a CS BC Danzio, cu privire la modul de cheltuire a sumelor alocate din bugetul local, va fi controlata de catre comisia  numita prin Dispozitia Primarului Municipiului Timisoara.
(2)În acest sens, clubul va pune la dispoziţia Municipiului Timisoara, toate documentele legate de sumele alocate prin prezenta hotărâre.

Justificarea şi decontarea cheltuielilor ocazionate de calendarul competitional al sectiilor clubului se vor realiza numai pe bază de acte doveditoare, conform legii.
(3) Serviciul Audit Public Intern din cadrul  Primariei Timisoara va audita modul de derulare al contractului in conformitate cu legislatia specifica activitatii de audit public intern, clubul sportiv  punand la dispozitie intreaga documentatie solicitata.
4.2.Directia Comunicare va urmari modul de derulare al contractului de asociere, privind actiunile sportive din calendarul competitional al clubului si  va intocmi la sfarsitul calendarului competitional Raportul de evaluare a  activitatii sportive desfasurate de catre clubul sportiv, pe care il va prezenta Comisiei de evaluare si analiza.
             Potrivit art. 36 alin (7) lit. a din Legea 215 a administraţiei publice locale republicate, Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”, iar potrivit art. 3 alin (1) din Legea 69 din 2000 a educaţiei fizice şi sportului (actualizată) „autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale”.

             Conform documentelor anexate propunem aprobarea asocierii intre Municipiul Timisoara şi Clubul Sportiv BC Danzio, precum şi alocarea sumei de 100.000 lei pe anul 2010,

ca si contributie a Municipiului Timisoara, in vederea sprijinirii activităţilor clubului.

